Rezumatul Studiului 10 - Profeţia şi Scriptura

1. **Biblia şi Isus:**
   * **VT a prezis venirea lui Isus. 1 Petru 1:10-12.**

|  |  |  |  |  |  |
| --- | --- | --- | --- | --- | --- |
| L-au batjocorit pentru încrederea lui în Dumnezeu | Psalmii 22:7-8 | Matei 27:43-44 | A tăcut înaintea acuzatorilor săi | Isaia 53:7 | Matei 27:12-14 |
| I-au străpuns mâinile şi picioarele | Psalmii 22:17 | Ioan 20:25 | A fost îngropat între cei bogaţi | Isaia 53:9 | Marcu 15:43-46 |
| Au împărţit hainele între ei şi au tras la sorţi tunica | Psalmii 22:18 | Ioan 19:23-24 | A fost străpuns | Zaharia 12:10 | Ioan 19:34 |
| A fost dispreţuit şi părăsit | Isaia 53:3 | Ioan 18:22 | Urmaşii lui L-au abandonat | Zaharia 13:7 | Marcu 14:50 |
| A vindecat bolnavii şi suferinzii | Isaia 53:4 | Matei 8:16 | Era descendent al lui David | Ieremia 33:15 | Matei 1:1 |
| A fost pedepsit dur | Isaia 53:5 | Matei 27:26-31 | Primeşte stăpânire, slavă şi împărăţie | Daniel 7:13-14 | Apocalipsa 5:12 |
| A purtat păcatele noastre | Isaia 53:6 | Evrei 9:28 |  |  |  |

* + - La fel de adevărat cum s-au împlinit profeţiile care anunţau viaţa şi lucrarea lui Isus, se vor împlini şi cele care anunţă „slava de care aveau să fie urmate” (1 Petru 1:11).
  + **Biblia Îl mărturiseşte pe Isus. 2 Petru 1:16-18.**
    - Petru vrea să întărească credinţa acelora care nu L-au cunoscut personal pe Isus, oferindu-le siguranţa că *el însuşi* a fost martor la ceea ce Isus a făcut şi *a văzut* cu proprii săi ochi.
    - Din multele experienţe pe care le-a trăit cu Isus, Petru a ales o situaţie ce l-a uimit şi în care a putut auzi vocea Dumnezeului Tată mărturisind relaţia Lui specială cu Isus: schimbarea la faţă (Matei 17:1-8).
  + **Biblia ne aduce la Isus. 2 Petru 1:19.**
    - Isus este luceafărul dimineţii, lumina care a venit pe această lume pentru a ne scoate din întunericul păcatului (Apocalipsa 22:16; Ioan 3:19; 8:12).
    - Fiind atenţi la Cuvântul lui Dumnezeu, avem o mai mare comuniune cu Isus. Zi de zi inimile noastre se umplu mai mult de lumina lui Isus şi aceasta ne determină, inevitabil, să fim „lumina lumii” (Matei 5:14).

1. **Biblia şi noi:**
   * **Cum să interpretăm Biblia. 2 Petru 1:20.**
     + Care este semnificaţia expresiei „se tâlcuieşte singură” referitoare la studiul profeţiei?
       1. Profeţii nu şi-au interpretat propriile profeţii, cu toate că mai apoi au studiat semnificaţia lor (1 Petru 1:10).
       2. Trebuie să lăsăm ca Duhul Sfânt, care a inspirat profeţiile, să fie cel care le interpretează (2 Petru 1:20).
       3. Interpretarea profetică trebuie să fie considerată consensuală de grupul de credincioşi, de biserică, după un studiu profund condus de Duhul Sfânt (2 Timotei 4:3-4).
     + În orice caz, Petru vrea să evite interpretările fantastice şi doctrinele greşite folosite de „învăţători mincinoşi, cari vor strecura pe furiş erezii nimicitoare” (2 Petru 2:1).
   * **Cum ne afectează Biblia viaţa. 2 Petru 1:21, 2 Timotei 3:15-17.**
     + Scripturile au o putere specială în viaţa celor care studiază cu credinţă.
       1. *Transformă*. Ne face înţelepţi pentru mântuire şi ne pregăteşte pentru orice lucrare bună.
       2. *Îndoctrinează*. Ne este utilă pentru a învăţa şi a instrui în adevăr.
       3. *Ghidează*. Ne mustră şi ne corectează.
     + Prin studiul Scripturilor, şi cu ajutorul Duhului Sfânt, putem să Îl cunoaştem pe Isus, lumina şi mântuirea noastră (Ioan 5:39).